ગેજેટ ડેસ્કઃ ગૂગલે પોતાના ઇમેલ સર્વિસ જીમેલને 5 વર્ષ પછી રીડિઝાઇન કરી તેમાં ઘણા નવા ફીચર્સ એડ કર્યા છે. કંપનીએ નવા સુધારા કરીને માઇક્રોસોફ્ટ આઉટલૂક જેવો લૂક તૈયાર કર્યો છે. તેમાં ઇમેલ સ્ટોરેજ ડેટાબેઝ અને ડિવાઇસીસમાં મેસેજ સિંક જેવા ફીચર્સ સામેલ છે. આ નવી ડિઝાઇનમાં યૂઝર્સને કોન્ફિડેન્શિયલ મેઇલ, ઓફલાઇન યૂઝ અને ઓટો ડિલીટ જેવા ઘણા ફીચર્સ મળશે. ગૂગલ અનુસાર, આ ફીચરનો યૂઝ કરવા માટે યૂઝર્સને નોટિફિકેશન આવશે. આ માટે તેમણે સૌથી પહેલા સેટિંગમાં જઇને 'try the new gmail' ઓપ્શન પર ક્લિક કરવાની રહેશે. બાદમાં નવી ડિઝાઇનવાળું જીમેલ યૂઝરના આઇડીમાં એક્ટિવ થઇ જશે.